‘સાયબરસફર’ના સપ્ટેમ્બર ૨૦૧૬ના અંકમાં આપણે વિગતવાર જાણ્યું છે કે આ બધું કેવી રીતે થાય છે અને ઇન્ટરનેટનું અર્થતંત્ર આખરે કેવી રીતે ચાલે છે. નાની-મોટી લગભગ તમામ ટેક કંપનીઝ પોતાની સર્વિસ ફ્રી આપે છે અને બદલામાં આપણી માહિતી મેળવીને, તેના આધારે જાહેરાતો બતાવીને તેમાંથી કમાણી કરે છે. આપણા વિશે તે જેટલું વધુ જાણે તેટલી વધુ સચોટ રીતે આપણને જાહેરાત બતાવી શકે અને તો જાહેરાત આપનારી તથા જાહેરાત બતાવનારી કંપનીને વધુ ફાયદો થાય.